open-index/open-wikipedia-markdown huggingface dataset:
Maciej Rybus

**Maciej Rybus** (s. 19. elokuuta 1989 Łowicz, Puola) on puolalainen jalkapalloilija, pelipaikaltaan vasen laitapuolustaja. Hän edustaa venäläistä Lokomotiv Moskovaa, jonne hän siirtyi ranskalaisseura Olympique Lyonnaisista kesällä 2017. Ennen yhtä Ranskassa viettämäänsä vuotta hän edusti Venäjällä Ahmat Groznyia. Rybus on kuulunut Puolan maajoukkueeseen EM-kilpailuissa 2012, MM-kilpailuissa 2018 ja vuodelle 2021 siirretyissä EM-kilpailuissa 2020. Hän on kesäkuun 18. päivään 2021 mennessä pelannut 63 maaottelua ja tehnyt niissä kaksi maalia..

## Lähteet

## Aiheesta muualla
Jakub Wawrzyniak

**Jakub Wawrzyniak** (s. 7. heinäkuuta 1983 Kutno, Puola) on puolalainen jalkapalloilija, pelipaikaltaan puolustaja. Hän pelasi vuonna 2019 päättyneellä pelaajaurallaan kotimaansa lisäksi lyhyen aikaa Kreikassa ja Venäjällä. Hän edusti Puolan Ekstraklasassa pisimpään Legia Varsovaa vuosina 2007–2008 ja 2009–2014.

Wawrzyniak voitti Legia Varsovan joukkueessa Puolan liigamestaruuden vuosina 2013 ja 2014 sekä Puolan cupin vuosina 2008, 2011, 2012 ja 2013.

Wawrzyniak pelasi Puolan maajoukkueessa 49 maaottelua vuosina 2006–2016. EM-kilpailuissa 2008 hän pelasi täydet minuutit Puolan viimeisessä alkulohko-ottelussa Kroatiaa vastaan. Vuosien 2012 ja 2016 EM-kilpailuissa hän kuului Puolan kisajoukkueeseen mutta ei päässyt pelaamaan.

## Lähteet

## Aiheesta muualla

*Jakub Wawrzyniak
Rafał Murawski

**Rafał Murawski** (s. 9. lokakuuta 1981 Malbork, Puola) on puolalainen jalkapalloilija, pelipaikaltaan keskikenttäpelaaja. Hän edustaa Ekstraklasan Lech Poznańia. Murawski valittiin Puolan joukkueeseen vuoden 2012 EM-kilpailuihin.

## Aiheesta muualla
*Rafał Murawski 90minut.pl
Grzegorz Sandomierski

**Grzegorz Sandomierski** (s. 5. syyskuuta 1989 Białystok, Puola) on puolalainen jalkapalloilija, pelipaikaltaan maalivahti. Hän edustaa Ekstraklasan Jagiellonia Białystokia. Sandomierski valittiin Puolan joukkueeseen vuoden 2012 EM-kilpailuihin.

## Aiheesta muualla

*Grzegorz Sandomierski (90minut.pl)
Marcin Kamiński

**Marcin Kamiński** (s. 15. tammikuuta 1992 Konin) on puolalainen jalkapalloilija, pelipaikaltaan keskuspuolustaja. Hän on pelannut Saksan sarjoissa vuodesta 2016. Hän on pelannut Puolan maajoukkueessa seitsemän maaottelua.

Kamiński edusti kotimaassaan Ekstraklasan Lech Poznańia. Kesäkuussa 2016 hän teki kolmen vuoden sopimuksen saksalaisseura VfB Stuttgartin kanssa. Kauden 2018–2019 hän pelasi lainalla Fortuna Düsseldorfissa. Kesällä 2021 hän siirtyi Schalke 04:ään. Hän on pelannut helmikuun 2024 loppuun mennessä Bundesliigassa 63 ottelua, joissa hän on tehnyt kaksi maalia, ja 2. Bundesliigassa 85 ottelua, joissa hän on tehnyt viisi maalia.

Kamiński on pelannut Puolan A-maajoukkueessa seitsemän ottelua vuosina 2011–2018. Hänet valittiin Puolan joukkueeseen vuoden 2012 EM-kilpailuihin mutta hän ei pelannut turnauksessa otteluakaan.

## Lähteet

## Aiheesta muualla
*Marcin Kamiński 90minut.pl
Rafał Wolski

**Rafał Wolski** (s. 10. marraskuuta 1992 Kozienice, Puola) on puolalainen jalkapalloilija, pelipaikaltaan keskikenttäpelaaja. Hän aloitti pääsarjauransa Wisła Krakovassa, jota hän edusti vuoteen 2013 saakka. Välillä hän pelasi Italiassa ja Belgiassa, ja vuodesta 2016 hän on edustanut kotimaassaan Lechia Gdańskia. Wolski kuului Puolan maajoukkueeseen vuoden 2012 EM-kilpailuissa.

## Aiheesta muualla
* Rafał Wolski (90minut.pl)
Kamil Grosicki

**Kamil Paweł Grosicki** (s. 8. kesäkuuta 1988 Szczecin, Puola) on puolalainen jalkapalloilija, pelipaikaltaan laitalinkki. Hän edustaa kotimaassaan Pogoń Szczeciniä. Kotimaansa lisäksi hän on pelannut vuonna 2008 lainasopimuksella sveitsiläisseura Sionissa, vuosina 2011–2013 turkkilaisseura Sivassporissa, vuosina 2014–2017 Ranskan Rennesissä sekä vuosina 2017–2021 Englannin Hull Cityssä ja West Bromwich Albionissa.

Grosicki on pelannut Puolan A-maajoukkueessa 93 maaottelua ja tehnyt niissä 17 maalia. Hän kuului Puolan joukkueeseen vuosien 2012 ja 2016 EM-kilpailuissa sekä vuosien 2018 ja 2022 MM-kilpailuissa..

## Lähteet

## Aiheesta muualla
*Kamil Grosicki (90minut.pl)
Adrian Mierzejewski

**Adrian Mierzejewski** (s. 6. marraskuuta 1986 Olsztyn) on puolalainen jalkapalloilija, pelipaikaltaan keskikenttäpelaaja. Hän pelasi kotimaansa sarjoissa vuoteen 2011 saakka ja sen jälkeen Turkissa, Saudi-Arabiassa, Yhdistyneissä arabiemiirikunnissa, Australiassa ja viimeiset pelivuotensa 2018–2023 Kiinassa. Hän voitti Al-Nassrin joukkueessa Saudi-Arabian liigamestaruuden vuonna 2015. Hän voitti Wisła Płockin joukkueessa Puolan cupin vuonna 2006 mutta ei pelannut loppuottelussa. Hän voitti Sydney FC:n joukkueessa Australian cupin vuonna 2017 ja pelasi vain loppuottelun.

Mierzejewski pelasi Puolan A-maajoukkueessa runsaat 40 ottelua vuosina 2010–2013. Hän teki maaotteluissaan kolme maalia: kesäkuussa 2011 ystävyysottelussa Argentiinaa, syyskuussa 2012 MM-karsintaottelussa Montenegroa ja syyskuussa 2013 MM-karsintaottelussa San Marinoa vastaan. Hän kuului Puolan joukkueeseen vuoden 2012 EM-kilpailuissa ja pääsi vaihdosta kentälle kahdessa alkulohko-ottelussa.

## Lähteet
Damien Perquis

**Damien Perquis** (s. 10. huhtikuuta 1984 Troyes, Ranska) on puolalais-ranskalainen jalkapalloilija, pelipaikaltaan puolustaja. Hän siirtyi tammikuussa 2015 Major League Soccerin Toronto FC:hen. Hän on edustanut aiemmin urallaan ranskalaisia Troyesia, Saint-Étienneä ja Sochaux’ta sekä espanjalaista Real Betisiä.

Perquis on syntynyt ja kasvanut Ranskassa, mutta hänen isoäitinsä Józefa Bierłan vanhemmat muuttivat Puolasta Ranskaan 1920-luvulla ja tämän ansiosta Perquis saattoi saada Puolan kansalaisuuden ja siten edustaa Puolaa maajoukkuetasolla. Hän teki A-maajoukkuedebyyttinsä syyskuussa 2011 Puolan pelatessa Saksaa vastaan ja kuului Puolan joukkueeseen vuoden 2012 EM-kilpailuissa. Perquis on pelannut urallaan myös kolme ottelua Ranskan alle 21-vuotiaiden jalkapallomaajoukkueessa.

## Lähteet
Przemysław Tytoń

**Przemysław Tytoń** (s. 4. tammikuuta 1987 Zamość, Puola) on puolalainen jalkapalloilija, pelipaikaltaan maalivahti. Hän edustaa yhdysvaltalaista FC Cincinnatia. Aiemmin hän on pelannut muun muassa Alankomaissa Roda JC Kerkradessa ja PSV Eindhovenissa, Saksassa VfB Stuttgartissa sekä Espanjassa Deportivo de La Coruñassa. Tytoń valittiin vuoden 2012 EM-kilpailuihin.
Arthur’s Seat

**Arthur’s Seat** on Edinburghin kaupungin keskellä, noin 1½ kilometriä Edinburghin linnasta itään, sijaitsevilla Holyroodin kukkuloilla oleva huippu. Arthur’s Seatin huippu kohoaa noin 250 metriä kaupunkia korkeammalle, ja sieltä on erinomainen näköala kaupunkiin. Se on suosittu nähtävyys ja turistikohde.

## Geologia
Arthur’s Seat on eroosion kuluttama jäämä kvartäärikaudella syntyneestä ja kivihiilikaudella (noin 350 miljoonaa vuotta) sammuneesta tulivuoresta.

## Tarina

Arthur’s Seat mainitaan usein yhtenä mahdollisena tarunomaisen Kuningas Arthurin linnan Camelotin ja "pyöreän pöydän" sijaintipaikkana. Kukkulan nykyinen nimi on väännös keltinkielisestä nimestä () eli jousimiesten kukkula.
Kyary Pamyu Pamyu

, paremmin tunnettu nimellä , on tokiolainen poplaulaja. Hänen esikoisalbuminsa *Pamyu Pamyu Revolution* julkaistiin 23. toukokuuta 2012.

Kyary Pamyu Pamyu aloitti musiikkiuransa heinäkuussa 2011 *PonPonPon*-singlen julkaisun myötä. Singlen musiikkivideo muodostui jonkinlaiseksi internethitiksi psykedeellisyytensä vuoksi ja se noteerattiin eri puolilla maailmaa. Elokuussa hän julkaisi pienoisalbumin *Moshi Moshi Harajukun* ja toisen singlensä, *Jellyn*. Viikon päästä pienoisalbumin julkaisusta Kyary Pamyu Pamyu julkaisi omaelämäkerran *Oh! My God!! 原宿ガール* julkisuuteen nousemisestaan. Joulukuussa 2011 hän julkaisi kansainvälisesti kolmannen singlensä *Tsukema Tsukerun* ja esiintyi Kaliforniassa muotinäytöksessä. 

## Diskografia
### Studioalbumit
* *Pamyu Pamyu Revolution* (2012)
* *Nanda Collection* (2013)
* *Pika Pika Fantajin *(2014)
* *Japamyu* (2018)
* *Candy Racer* (2021)

### Singlet
* "PonPonPon" (2011)
* "Tsukematsukeru" (2012)
* "Candy Candy" (2012)
* "Fashion Monster" (2012)
* "Kimi ni 100 Percent" (2013
* "Furisodation" (2013)
* "Ninja Re Bang Bang" (2013)
* "Invader Invader" (2013)
* "Mottai Night Land"(2013)
* "Yume no Hajima Ring Ring" (2014)
* "Family Party" (2014)
* "Kira Kira Killer" (2014)
* "Mondai Girl" (2015)
* "Crazy Party Night (Pumpkin no Gyakushuu)" (2015)
* "Sai & Co." (2016)
* "Harajuku Iyahoi" (2017)
* "Easta" (2017)
* "Kimi no Mikata" (2018)
* "Kimi ga Iine Kuretara" (2019)
* "Kamaitachi" (2020)
* "Gum Gum Girl" (2021)

## Lähteet

## Aiheesta muualla

* Viralliset sivut , Blogi  
* Warner Music Japanin sivut
Julius Jousi

**Julius Jousi** on suomalainen salibandyn pelaaja. Jousi edustaa kaudella 2012–2013 Loviisan Toria. Hän on pelannut yhden kauden Salibandyliigaa myös M-Teamissa.
Fylkesvei 91 (Møre ja Romsdal)

**Fylkesvei 91** tai **Fylkesveg 91** (lyhennettynä **Fv91**) on tie Møren ja Romsdalin läänissä, Länsi-Norjassa. Tie kulkee Norddalin kunnassa, Eidsdalin ja Norddalin taajaman kirkon välillä. Tien pituus on neljä kilometriä.
Pekka Seppä

**Pekka "Pablo" Seppä** (s. 1946) on suomalainen muusikko ja näyttelijä, joka tunnetaan yleensä taiteilijanimensä mukaan Pablo Seppänä. Hän on evakkoperheen poika, joka syntyi junassa Heinolan ja Lahden välissä ja vietti lapsuutensa Kokemäellä. Teini-ikäisenä Seppä alkoi harrastamaan trumpetinsoittoa, esikuvinaan Jörgen Petersen ja Ossi Runne. Keskikoulun ja armeijan jälkeen hän oli YK-joukoissa Kyproksella, jonka jälkeen Seppä opiskeli hetken aikaa Porin kauppaopistossa. 

## Ura
Vuonna 1968 Seppä liittyi Pentti-Oskari Kankaan pari vuotta aikaisemmin perustamaan Seitsemän seinähullua veljestä -yhtyeeseen ja muutti samalla Tampereelle. Hän oli yhtyeessä vuoteen 1976 saakka, jonka jälkeen Seppä aloitti opiskelun ravintolakoulussa ja valmistui kokiksi. Vuonna 1977 hänellä oli oma Pablo & Publikaanit -niminen yhtye, joka esiintyi yhdessä Pekka Loukialan kanssa, ja vuodet 1979–1982 Seppä soitti Pertti Metsärinteen orkesterissa. Hän oli mukana myös vuonna 1979 perustetun Uuden Iloisen Teatterin toiminnassa ja liittyi 1980-luvun alussa uudelleen Seitsemään Seinähulluun Veljekseen, jossa Seppä tällä kertaa soitti vuoteen 1991 saakka.  

Näyttelijänä hänet tunnetaan Uuden Iloisen Teatterin lisäksi muun muassa Tampereen Työväen Teatterista ja Pyynikin Kesäteatterista. Pablo on esiintynyt vuosien varrella monissa muissakin  kesäteattereissa ympäri Suomea. Näitä ovat esimerkiksi Imatran, Turun, Lappajärven ja Mikkelin kesäteatterit. Vuosina 1994-1995 Seppä esiintyi TV2:n tuottamassa Kokkelivekkulit-lastenohjelmassa yhdessä Ransu Karvakuonon kanssa. 

Pablo on työskennellyt myös risteily- ja viihdeisäntänä eri laivayhtiöiden risteilylaivoilla ja erilaisten matkailukerhojen viihdeisäntänä.

Vuonna 2010 Sepälle myönnettiin valtion taiteilijaeläke.

## Lähteet
Fylkesvei 724 (Sogn ja Fjordane)

**Fylkesvei 724** tai **Fylkesveg 724** (lyhennettynä **Fv724**) on seututie, joka sijaitsee Sognin ja Fjordanen läänissä, Länsi-Norjassa. Tie kulkee Strynin kunnassa olevassa Oldedalen-laaksossa, Oldenin ja Briksdalsbre Fjellstoven välillä. Tien pituus on 22,1 kilometriä.
Moose Johnson

**Thomas Ernest "Ernie, Moose" Johnson** (26. helmikuuta 1886 – 25. maaliskuuta 1963) oli kanadalainen jääkiekkoilija, jonka ammattilaisura kesti vuodesta 1905 vuoteen 1931.
  
Hän kuului neljä kertaa Stanley Cupin saavuttaneeseen joukkueeseen vuosien 1905 ja 1910 välillä Montreal Wanderersin organisaatiossa. Seura pelasi ensin Eastern Canada Amateur Hockey Association -sarjassa (ECAHA) ja sittemmin National Hockey Association -liigassa (NHA).  Johnson muutti länteen ja vaihtoi samalla pelipaikkansa vasemmasta laitahyökääjästä puolustajaksi liittyessään uudelleen perustetutun Pacific Coast Hockey Association -liigaan (PCHA) 1911. Seuranneen vuosikymmenen aikana hän edusti joukkueita New Westminster Royals, Portland Rosebuds ja Victoria Aristocrats. Hänet valittiin PCHA:n ykköstähtikenttään kahdeksan kertaa. Vuonna 1916 hän pelasi Stanley Cupin finaalissa Portlandin riveissä. Myöhemmin Johnson pelasi ammattilaisena alasarjoissa Kaliforniassa, Minnesotassa ja Oregonissa ennen kuin jäi eläkkeelle kiekkoilusta 45 vuoden iässä. 

Johnson tunnettiin jääkiekon historian kenties pisimmän, 99 tuuman mittaisen mailan käytöstä. 

Hänet valittiin Hockey Hall of Fameen vuonna 1952.
Fylkesvei 55

**Fylkesvei 55** on 248,1 kilometriä pitkä moottoritie, joka kulkee Lomin ja Høyangerin kuntien välillä Norjassa. Sognefjelltin poikki kulkeva 108 kilometrin osuus, joka tunnetaan nimellä Sognefjellsvegen, on nimetty kansalliseksi turistireitiksi. Myös lyhyt osa Balestrandista on kansallinen turistireitti. Tie saavuttaa Norjan yleisen tieverkoston korkeimman kohdan, 1 434 metriä  ja se on suljettu talvisin.

Ennen vuotta 2010 tie kuului valtatie 55:een (Riksvei 55). Tie on tärkeä osa Trondheimin ja Bergenin välistä lyhintä reittiä, jonka pituus on 636 kilometriä, mukaan lukien lautta. Yleensä käytetään nopeampaa reittiä, kuten tietä 51 (663 km, myös suljettu talvella, ei lauttaa), tietä 15 (701 km, yksi lautta, pikabussien käytössä) tai eurooppalaista reittiä E39 (671 km, neljä lauttaa). Paikalliset poliitikot lobbaavat kahta tunnelia vuorten alle, jotka olisivat yhteensä noin 50 kilometriä. Tämä loisi talvella avoimen ja lauttattoman tien Trondheimin ja Bergenin välille, jolloin matka tulisi huomattavasti lyhyemmäksi.

## Aiheesta muualla
Seututie 164

**Seututie 164** on Levannon ja Orimattilan välinen tie. Tie kulkee vanhalta valtatieltä 4 (seututie 140) seututielle 167. Tie on rakennettu 1980-luvun alussa korvaamaan aikaisemmin Mäntsälästä Orimattilaan kulkeneet maantiet 163 ja 166.

## Reitti ja tieyhteydet
* Levanto (seututie 140)
* Levanto (valtatie 4)
* Salusjärvi (yhdystie 11807) ja (yhdystie  11808)
* Aronperä (yhdystie 11805) 
* Viikari (yhdystie 1635) ja (yhdystie 1631)
* Orimattila (seututie 167)

## Lähteet
Seututie 186

**Seututie 186** on Salosta Kiskon, Karjalohjan ja Mustion kautta kaakkoon kohti Inkoon satamaa kulkeva seututie, pituudeltaan 67 kilometriä. Tielle pääsee liittymään Salon eteläpuolelta kantatieltä 52, valtatieltä 25 sekä Inkoosta kantatieltä 51. Kantatien 51 ja valtatien 25 liittymäkohtiin on rakennettu eritasoliittymät.

Tie on kaksikaistainen, päällystetty ja monin paikoin mutkainen ja mäkinen. Heikkokuntoisin osuus Mustiosta Inkooseen on päällystetty uudelleen kesällä 2016. Kiskon ja Karjalohjan välillä on myös pitkähkö hirvivaara-alue. Salon ja Karjalohjan välillä on kesäaikaan 100&nbsp;km/t nopeusrajoitus. Tiellä on Mustion kohdalla ohituskaista, joka on suunniteltu poistettavaksi jossain vaiheessa.

Tien osoitenimi vaihtelee pitkin matkaa. Salosta Uudenmaan maakunnan rajalle asti tie on Kiskontie, Uudenmaan rajalta Skönvikenin kohdalle asti Mustiontie. Skönvikenistä valtatien 25 eritasoliittymään osoitenimenä on Salontie. Valtatieltä 25 kantatielle 51 nimi on Eteläinen Salontie ja siitä etelään Satamatie.  

## Historia
Seututie 186 on rakennettu 1960-luvun lopun ja 1980-luvun alun välillä osin korvaamaan vanhoja maanteitä ja osin reitille, josta puuttui tieyhteys. Salon ja Mustion välinen osa valmistui 1970-luvulla. Mustion ja Inkoon välinen osa on alun perin 1960-luvulla rakennettua Inkoon satamaan johtanutta seututietä 112. Viimeinen osuus tiestä 186 valmistui 1980-luvulla korvaamaan reitillä kierrellyt yhdystie 1121. Tällöin seututie 112 muutettiin loppumaan tiehen 186 ja numerointia Inkoossa muutettiin. Tuolloin myös tien linjausta Mustiossa siirrettiin lännemmäksi, ja teiden 53 (nykyinen 25) ja 186 risteys rakennettiin eritasoliittymäksi. Aiemmin tie oli myös melko suosittu vaihtoehtoinen reitti Helsingin ja Salon välillä, mutta valtatien 1 valmistuminen moottoritieksi on hiljentänyt sitä merkittävästi.

## Tien varrella
Entisen Kiskon kunnan keskustaajamassa Toijassa on Neste-huoltoasema, ravintola ja Sale-ruokakauppa.

Tärkein tienvarren nähtävyys on Mustion linna- ja ruukkialue.

## Lähteet
Aušra

**Aušra** tai **Auszra** (suom. *aamunsarastus*) oli Liettuan ensimmäinen kansallinen sanomalehti. Sen perusti tohtori Jonas Basanavičius. Lehden ensimmäinen numero julkaistiin vuonna 1883 Nemanissa (tuolloin Ragnit, osa Itä-Preussia). Myöhemmin sitä alettiin julkaista kuukausittain Tilsitissä (nykyinen Sovetsk). 

Aušran julkaiseminen lopetettiin vuonna 1886 taloudellisten ongelmien takia. Vaikka lehteä julkaistiin vain neljäkymmentä numeroa, ja sen levikki oli alle 1000 kappaletta, tuli Aušrasta merkittävä tekijä Liettuan kansallisessa heräämisessä. Se vaikutti osaltaan Liettuan itsenäistymiseen vuonna 1918.

## Kirjallisuutta
*Krapauskas, Virgil: *The Historiography of Auszra and the Aušrininkai. Nationalism and Historiography: The Case of Nineteenth-Century Lithuanian Historicism*. New York: Columbia University Press, 2000.  

## Lähteet

## Aiheesta muualla
*Sivuja sanomalehdestä skannattuna eri vuosilta
Adam Lepa

**Adam Antoni Lepa** (17. maaliskuuta 1939 Łódź – 27. huhtikuuta 2022) oli puolalainen roomalaiskatolinen piispa. Hänet vihki papiksi Łódźin hiippakuntaan Jan-Wawrzyniec Kulik 18. maaliskuuta 1962. Hänet nimitettiin Łódźin vihkipiispaksi ja Regianan titulaaripiispaksi 4. joulukuuta 1987. Piispaksi vihkiminen seurasi 2. tammikuuta 1988. Pääkonsekraattorina toimi Józef Glemp, jota avustivat Józef Rozwadowski ja Władysław Ziółek.

## Lähteet
Aurelio José Kühn Hergenreder

**Aurelio José Kühn Hergenreder** (s. 8. joulukuuta 1938) on argentiinalainen roomalaiskatolinen piispa. Hänet vihittiin fransiskaanien papiksi 11. elokuuta 1963 ja nimitettiin Deán Funesin prelaatiksi 18. tammikuuta 2000. Piispaksi vihkiminen seurasi 25. maaliskuuta. Pääkonsekraattorina toimi Norberto Eugenio Conrado Martina, jota avustivat Eduardo Vicente Mirás, Lucas Luis Dónnelly ja Raúl Marcelo Pacífico Scozzina. Kühn Hergenreder asetettiin virkaansa 8. huhtikuuta 2000. Hän jäi eläkkeelle 21. joulukuuta 2013.

## Lähteet
Francis Teke Lysinge

**Francis Teke Lysinge** (s. 28. joulukuuta 1938) on kamerunilainen roomalaiskatolinen piispa. Hänet vihittiin papiksi 17. huhtikuuta 1966 ja nimitettiin Mamfen hiippakunnan johtoon 9. helmikuuta 1999. Piispaksi vihkiminen seurasi 21. huhtikuuta. Pääkonsekraattorina toimi Christian Wiyghan Tumi, jota avustivat Paul Mbiybe Verdzekov ja Pius Suh Awa.

## Lähteet
Paul Friedrich Wehrle

**Paul Friedrich Wehrle** (s. 7. kesäkuuta 1940 Singen) on saksalainen roomalaiskatolinen piispa. Hänet vihittiin papiksi Freiburg im Breisgaun arkkihiippakuntaan 15. toukokuuta 1969 ja nimitettiin sen vihkipiispaksi sekä Nova Germanian titulaaripiispaksi 14. huhtikuuta 1981. Piispaksi vihkiminen seurasi 5. heinäkuuta. Pääkonsekraattorina toimi Oskar Saier, jota avustivat Alois Brems ja Karl Gnädinger. Wehrle erosi tehtävistään vihkipiispana 30. heinäkuuta 2012.

## Lähteet
Edgar de Jesús Garcia Gil

**Edgar de Jesús García Gil** (s. 13. lokakuuta 1946 Roldanillo) on kolumbialainen roomalaiskatolinen piispa. Hänet vihittiin papiksi Cartagon hiippakuntaan 28. elokuuta 1971 ja nimitettiin Calin vihkipiispaksi sekä Forum Traianin titulaaripiispaksi 8. heinäkuuta 1992. Piispaksi vihkiminen seurasi 8. syyskuuta. Pääkonsekraattorina toimi José Gabriel Calderón Contreras, jota avustivat Pedro Rubiano Sàenz ja Hernán Giraldo Jaramillo.

García Gil sai 28. lokakuuta 2002 nimityksen Montelibanon ja sitten 24. toukokuuta 2010 Palmiran piispaksi, jonka virkaan hänet asetettiin 31. heinäkuuta.

## Lähteet
Varpas

**Varpas** (suom. *Kello*) oli kuukausittain julkaistu liettualainen sanomalehti, jota julkaistiin Liettuan painokiellon aikana tammikuusta 1889 joulukuuhun 1905. Sen oli perustanut vuonna 1889 Suwałkin alueella lääkärinä toiminut Vincas Kudirka, joka toimi myös lehden ensimmäisenä päätoimittajana. Koska Varpasin julkaiseminen oli kiellettyä Liettuassa, joka oli tuolloin osa Venäjän keisarikuntaa, lehden painotyö tehtiin Tilsitissa (nykyinen Sovetsk) ja Ragnitissa (nykyinen Neman) Itä-Preussissa. Sieltä lehdet salakuljetettiin Liettuaan. 

Vaikka Varpasin levikki oli vain noin 500-1000, sen numeroita kierrätettiin ja luettiin laajalti. Lehdellä oli merkittävä vaikutus Liettuan kansallisessa heräämisessä. Se hyökkäsi venäläistämispolitiikkaa vastaan, kannusti lukijoitaan itsensä kehittämiseen ja yllytti liettualaisia kouluttautumaan kaupunkilaisiin ammatteihin, jotka olivat perinteisesti olleet juutalaisten hallussa. Vincas Kudirka kirjoitti Varpasin 10. vuosipäivän kunniaksi runon *[[Tautiška giesmė]]*, josta tuli myöhemmin Liettuan kansallislaulu. 

Varpasin toimittajat julkaisivat myöhemmin myös kahta muuta lehteä: vähäisen koulutuksen saaneille talonpojille suunnattua Ūkininkasia ja ei-poliittista Naujienosia.

## Lähteet
*Kulakauskas, Antanas: *Nepriklausomybės žadintojai – „Varpas“". Gimtoji istorija. Nuo 7 iki 12 klasės.* Vilnius: Elektroninės leidybos namai. . 
*Urbonas, Vytas: *Lietuvos žurnalistikos istorija* (toinen painos). Klaipėda: Klaipėdos universiteto leidykla. . 
*Krapauskas, Virgil: *Nationalism and Historiography: The Case of Nineteenth-Century Lithuanian Historicism*. New York: Columbia University Press.  

### Viitteet

## Aiheesta muualla
*Sivuja sanomalehdestä skannattuna eri vuosilta
Pedro D. Arigo

**Pedro D. Arigo** (s. 8. marraskuuta 1938) on filippiiniläinen roomalaiskatolinen piispa. Hänet vihittiin papiksi 22. joulukuuta 1963 ja nimitettiin Palawanin (myöh. Puerto Princesa) apostoliseksi vikaariksi sekä Mactariksen titulaaripiispaksi 23. helmikuuta 1996. Piispaksi vihkiminen seurasi 18. toukokuuta. Pääkonsekraattorina toimi Jaime Sin, jota avustivat Francisco Capiral San Diego ja Deogracias S. Iñiguez nuorempi.

## Lähteet
Terence John Brain

**Terence John Brain** (s. 19. joulukuuta 1938 Coventry) on brittiläinen roomalaiskatolinen piispa. Hänet vihki papiksi Birminghamin arkkihiippakuntaan Francis Joseph Grimshaw 22. helmikuuta 1964. Hänet nimitettiin Birminghamin vihkipiispaksi ja Amudarsan titulaaripiispaksi 5. helmikuuta 1991. Piispaksi vihkiminen seurasi 25. huhtikuuta. Pääkonsekraattorina toimi Maurice Noël Léon Couve de Murville, jota avustivat Joseph Gray ja Roger Francis Crispian Hollis.

Brain sai 2. syyskuuta 1997 nimityksen Salfordin piispaksi, jonka virkaan hänet asetettiin 7. lokakuuta.

## Lähteet
Ūkininkas

**Ūkininkas** tai **Ukinįkas** (suom. 'maanviljelijä') oli kuukausittain ilmestynyt liettualainen sanomalehti, jota julkaistiin Liettuan painokiellon aikana 1890–1905. Koska *Ūkininkasin* julkaiseminen oli kiellettyä Liettuassa, joka oli tuolloin osa Venäjän keisarikuntaa, lehden painotyö tehtiin Tilsitissä (nykyinen Sovetsk) ja Ragnitissa (nykyinen Neman) Itä-Preussissa. Sieltä lehdet salakuljetettiin Liettuaan.

*Ūkininkasia* julkaisivat samat toimittajat, jotka julkaisivat myös historiallisesti merkittävää sanomalehteä *[[Varpas]]ia*. *Ūkininkas* oli suunnattu vähäisen koulutuksen saanneille talonpojille ja maanviljelijöille. 

## Lähteet
*Krapauskas, Virgil: *Nationalism and Historiography: The Case of Nineteenth-Century Lithuanian Historicism*. New York: Columbia University Press.  

### Viitteet

## Aiheesta muualla
*Sivuja sanomalehdestä skannattuna eri vuosilta
Kazimierz Tomczak

**Kazimierz Tomczak** (17. helmikuuta 1883 – 21. lokakuuta 1967) oli puolalainen roomalaiskatolinen piispa. Hänet vihittiin papiksi 7. tammikuuta 1907 ja nimitettiin Łódźin hiippakunnan vihkipiispaksi sekä Sicca Venerian titulaaripiispaksi 27. helmikuuta 1927. Piispaksi vihkiminen seurasi 3. huhtikuuta. Pääkonsekraattorina toimi Aleksander Kakowski, jota avusti Stanislaw Gall.

Tomczak toimi vihkipiispana, kunnes kuoli 84-vuotiaana virassa.

## Lähteet
Paul Kazuhiro Mori

**Paul Kazuhiro Mori** (; 10. joulukuuta 1938 Jokohama – 2. syyskuuta 2023 Tokio) oli japanilainen roomalaiskatolinen piispa. Hänestä tuli paljasjalkainen karmeliitta 25. maaliskuuta 1962, ja hän sai pappisvihkimyksensä 11. maaliskuuta 1967. Hänet inkardinoitiin vuonna 1977 Tokion arkkihiippakuntaan, ja 3. joulukuuta 1984 hänet nimitettiin sen vihkipiispaksi ja Fatan titulaaripiispaksi. Piispaksi konsekroinnin suoritti 23. helmikuuta 1985 Peter Seiichi Shirayanagi, jota avustivat Stephen Fumio Hamao ja Aloysius Nobuo Soma.

Mori erosi tehtävistään Tokion vihkipiispana 10. toukokuuta 2000.

## Lähteet
Dale Joseph Melczek

**Dale Joseph Melczek** (9. marraskuuta 1938 Detroit – 25. elokuuta 2022) oli yhdysvaltalainen roomalaiskatolinen piispa. Hänet vihki papiksi Detroitin arkkihiippakuntaan John Francis Dearden 6. kesäkuuta 1964. Hänet nimitettiin Detroitin vihkipiispaksi ja Traguriumin titulaaripiispaksi 3. joulukuuta 1982. Piispaksi vihkiminen seurasi 27. tammikuuta 1983. Pääkonsekraattorina toimi Edmund Casimir Szoka, jota avustivat Harold Robert Perry ja Arthur Henry Krawczak.

Melczek sai 19. elokuuta 1992 nimityksen Garyn apostoliseksi hallitsijaksi ja 28. lokakuuta 1995 sen koadjuuttoripiispaksi. 1. kesäkuuta 1996 hänestä tuli sen piispa.

## Lähteet
Roger Francis Crispian Hollis

**Roger Francis Crispian Hollis** (s. 17. marraskuuta 1936 Bristol) on brittiläinen roomalaiskatolinen piispa. Hänet vihittiin papiksi Cliftonin hiippakuntaan 11. heinäkuuta 1965 ja nimitettiin Birminghamin arkkihiippakunnan vihkipiispaksi sekä Cincarin titulaaripiispaksi 13. helmikuuta 1987. Piispaksi vihkiminen seurasi 5. toukokuuta. Pääkonsekraattorina toimi Maurice Noël Léon Couve de Murville, jota avustivat Joseph Gray ja Mervyn Alban Alexander.

Hollis sai 6. joulukuuta 1988 nimityksen Portsmouthin piispaksi, jona hän toimi, kunnes jäi eläkkeelle 11. heinäkuuta 2012.

## Lähteet
Tähtihyasintit

**Tähtihyasintit** (*Camassia*) on suku, johon kuuluu sini- tai valkokukkaisia sipulikasveja.

Sukuun kuuluu kuusi lajia. Ne ovat kotoisin Pohjois-Amerikan reheviltä niityiltä. Sinitähtihyasintin (*Camassia quamash*) sipuleita on käytetty ruoaksi. Nykyisin tähtihyasintteja kasvatetaan koristekasveina.

## Lajit
Lajit:

* *[[Camassia angusta]]*
* *[[Oregonintähtihyasintti|Camassia cusickii]]* – oregonintähtihyasintti
* *[[Camassia howellii]]*
* *[[Isotähtihyasintti|Camassia leichtlinii]]* – isotähtihyasintti
* *[[Sinitähtihyasintti|Camassia quamash]]* – sinitähtihyasintti
* *[[Camassia scilloides]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Camassia''
* Suomen Lajitietokeskus: Tähtihyasintit – ''Camassia''
Sky News

**Sky News** on brittiläinen ympärivuorokautinen uutiskanava, jonka omistaa maksutelevisioyhtiö Sky Group. Kanava aloitti lähetyksensä 5. helmikuuta 1989. Kanava on vapaasti katsottavissa ympäri Britanniaa, ja sitä voi katsoa suoratoistona myös kanavan omilla sivuilla sekä mm. YouTuben ja Apple TV:n välityksellä.

Tv-kanavan lisäksi se operoi Sky News Radiota, joka toimittaa uutisia useille kaupallisille radioasemille Britanniassa.

## Muut kanavat
Brittiläisen kanavan lisäksi Sky News -brändin alla toimii kaksi muuta kanavaa; Sky News Arabia, jonka Sky omistaa yhdessä Abu Dhabi Media Investment Corporationin kanssa, ja Sky News Australia, joka ei tosin enää ole Sky-yhtiön omistuksessa, vaan kuuluu News Corp Australiaan.

## Aiheesta muualla

*Kanavan kotisivut
Walt Frazier

**Walter ”Clyde” Frazier** (s. 29. maaliskuuta 1945 Atlanta) on yhdysvaltalainen koripalloilija, joka pelasi valtaosan peliurastaan New York Knicksissä. Frazier oli yksi 1960–1970-lukujen parhaista pelintekijöistä NBA:ssa johdattaen Knicksin kahteen mestaruuteen vuosina 1970 ja 1973. Hänet valittiin Basketball Hall of Fameen vuonna 1987.

Yhdeksänlapsisen perheen esikoisena syntynyt Frazier oli juniorina monipuolinen urheilija pelaten koripallon lisäksi myös amerikkalaista jalkapalloa koulujoukkueensa pelinrakentajana ja baseballia siepparina. Frazier sai yliopistostipendin sekä amerikkalaiseen jalkapalloon että koripalloon ja valitsi koripallouran Southern Illinoisin yliopistossa.

Menestyksekkään yliopistouran jälkeen New York Knicks varasi Frazierin NBA:han vuoden 1967 varaustilaisuudessa viidennellä vuorolla. Debyyttikaudellaan Frazier valittiin . Kymmenen Knicksissä pelaamansa kauden aikana Frazier voitti kaksi liigamestaruutta, valittiin seitsemän kertaa un, neljästi , kahdesti kakkostähdistöön ja seitsemästi . Siirtyessään kesällä 1977 Cleveland Cavaliersiin Frazier oli rikkonut Knicksissä monia seuraennätyksiä muun muassa pelattuaan joukkueessa 759 ottelua, tehden 14&nbsp;617 pistettä ja antaen 4&nbsp;791 koriin johtanutta syöttöä. Patrick Ewing rikkoi myöhemmin monet näistä ennätyksistä, mutta syöttötilastossa Frazier on edelleen kaikkien aikojen ykkönen. Frazier oli myös erityisen vahva pallonriistoissa, mutta niitä alettiin tilastoida NBA:ssa vasta kaudesta 1973–1974 lähtien.

Kolmen Cleveland-kauden jälkeen Frazier lopetti uransa vuonna 1980. Uransa päätyttyä hän on toiminut televisiokommentaattorina ja maaliskuussa 2012 hän avasi nimeään kantavan ravintolan Manhattanin Hell’s Kitchenissä.

## Lähteet
TVA (televisiokanava Kanadassa)

**TVA** on Kanadassa toimiva kaupallinen televisiokanava, joka palvelee ranskankielisiä quebeckiläisiä. Sen omistaa Groupe TVA Inc., joka on Québecor Médian tytäryhtiö. TVA:n uskotaan olevan lyhennys sanoista *Téléviseurs associés* tai *Télédiffuseurs associés*, riippuen lähteestä. Molemmat voidaan karkeasti kääntää suomeksi *Yhdistyneet televisioyhtiöt*.

Kanavan pääkonttori sijaitsee Montrealissa, ja se omistaa pienempiä tv-asemia muualla Quebecissä. Kanavan lähetykset näkyvät kaapeli-tv:ssä muullakin Kanadassa ja myös Yhdysvalloissa New Yorkin pohjoisosissa ja Uudessa-Englannissa.

## Rinnakkaiskanavat

Groupe TVA:han kuuluu pääkanavan lisäksi myös useita erikoiskanavia, joita ovat
*addikTV
*Évasion
*Canal Indigo
*Le Canal Nouvelles
*CASA
*MOI&cie
*Prise 2
*TVA Sports
*Yoopa

Kanavaryppääseen kuuluivat aiemmin myös englanninkielinen uutiskanava Sun News Network, joka lopetti lähetyksensä helmikuussa 2015, ja talousuutisia lähettänyt ranskankielinen Argent, joka lopetti lähetyksensä huhtikuussa 2016.

## Entiset logot

Tiedosto:TVA first logo 1971.jpg|1971 - 1974
Tiedosto:Logo réseau TVA années 70-80.gif|1974 - 1984
Tiedosto:TVA logo (1985-1990).jpg|1984 - syyskuu 1990
File:TVA Logo (1990-2012).svg|syyskuu 1990 - 29. marraskuuta 2012
File:TVA Logo (2012-2020).png|29. marraskuuta 2012 - 11. marraskuuta 2020


## Aiheesta muualla

*Kanavan sivustot 
*Groupe TVA
Pietro Paolo Tosi

**Pietro Paolo Tosi** (29. kesäkuuta 1714 Jesi – 31. maaliskuuta 1800) oli italialainen roomalaiskatolinen piispa. Hänet vihittiin papiksi 5. huhtikuuta 1738 ja nimitettiin Ferentinon hiippakunnan johtoon 16. syyskuuta 1754. Piispaksi vihkiminen seurasi 29. syyskuuta. Pääkonsekraattorina toimi Giuseppe Maria Feroni. Tosi kuoli 85-vuotiaana virassa.

## Lähteet
Lentopallon maailmanliiga 2012

**[[Lentopallon maailmanliiga]]ssa** pelasi kaudella 2012 kuusitoista joukkuetta. Alkusarja pelattiin neljässä lohkossa siten, että kukin maa järjesti vuorollaan turnauksen, jossa pelataan jokainen jokaista vastaan. Lohkojen voittajat ja isäntäjoukkue Bulgaria sekä paras lohkokakkonen selvisivät lopputurnaukseen. Lopputurnaus pelattiin Sofiassa 4. - 8. heinäkuuta 2012. 

## Alkusarjan taulukot

### Ryhmä A

### Ryhmä B

### Ryhmä C

### Ryhmä D

## Lopputurnaus

### Ryhmä E

### Ryhmä F

### Mitalipelit

## Karsinnat

Kaksi huonointa lohkossaan viimeiseksi jäänyttä, Portugali ja Japani karsivat liigapaikastaan. Molemmat joukkueet putosivat liigasta ja tilalle nousivat Alankomaat ja Iran. Joukkuemäärän lisäyksen vuoksi Japani ja Portugali hyväksyttiin kuitenkin mukaan vuoden 2013 maailmanliigaan.

## Katso myös

Suomen joukkue lentopallon Maailmanliigassa 2012

## Lähteet

* http://www.todor66.com/volleyball/World_League/2012.html

### Viitteet
Euroopan unionin viralliset kielet

**[[Euroopan unioni]]n [[virallinen kieli|virallisia kieliä]]** ovat

## Viralliset kielet

## Katso myös
* Euroopan unionin elinten käännöskeskus

## Lähteet

## Aiheesta muualla
*Euroopan komissio: Viralliset EU-kielet
*http://www.kotikielenseura.fi/virittaja/hakemistot/jutut/2003_608.pdf (Yhteisökielestä käsitteenä)
Book Studio

**Book Studio** oli vuosina 1977–2005 toiminut suomalainen kirjankustantamo. Se oli keskittynyt julkaisemaan rikos-, sota- ja jännityskirjallisuutta pokkareina. Kustantamo julkaisi 1980- ja 1990-luvuilla muun muassa Stephen Kingin, Dean Koontzin ja Sven Hasselin tuotantoa. 

Book Studion perusti hyvinkääläinen toimittaja Kari Lindgren. Vuonna 2001 hän myi kustantamon Gummerukselle, johon se yhdistettiin neljä vuotta myöhemmin.

Suomen dekkariseura myönsi Book Studiolle Vuoden johtolanka -palkinnon vuonna 1995. Samana vuonna yhtiö sai Kirjakauppaliiton *Vuoden kustantaja* -palkinnon.

## Lähteet
*Kari Lindgrenin muistokirjoitus 

### Viitteet
Blowpipe (ohjus)

**Blowpipe** () oli brittiläisvalmisteinen olkapäältä ammuttava ilmatorjuntaohjus eli *MANPADS* tai *MPADS*.

Blowpipen erikoisuus oli sen niin kutsuttu ”joystick”-tyyppinen ohjaus. Siinä ampujan tuli säilyttää näköyhteys maaliin koko ohjuksen lentoajan. Menettelytapa teki ohjustyypin tuhoamisen mahdollisuuden pienemmäksi kuin muilla vastaavilla järjestelyillä mm. Falklandin sodan aikana.

Blowpipeä käytti Yhdistynyt kuningaskunta vuosina 1975–85.

## Lähteet
* Lappi, Ahti: Ilmatorjunta kylmässä sodassa. Ilmatorjuntasäätiö, 2003. 

### Viitteet
H. Jon Benjamin

**Henry Jon Benjamin** (s. 23. toukokuuta 1966 Worcester, Massachusetts) on yhdysvaltalainen näyttelijä, koomikko ja ääninäyttelijä. Hän on näytellyt muun muassa äänenä erilaisissa piirrossarjoissa, kuten *[[Archer (televisiosarja)|Archer]]*, *[[Bob's Burgers]]*, *[[Dr. Katz, Professional Therapist]]* ja *[[Family Guy]]*.

## Aiheesta muualla

*
Tony Leondis

**Anthony** "**Tony**" **Leondis** (s. 24. maaliskuuta 1972 New York City, New York, Yhdysvallat) on yhdysvaltalainen elokuvaohjaaja, ääninäyttelijä ja elokuvanäyttelijä. Hän on ohjannut muun muassa elokuvat *[[Lilo & Stitch 2]]* (2005), *[[Emoji-elokuva]]* (2017) ja *[[Igor (elokuva)|Igor]]* (2008) sekä lyhytelokuvan *[[Kung Fu Panda: Secrets of the Masters]]* (2011). Leondis käsikirjoitti elokuvan *[[Keisarin uudet kuviot 2. Kronkin uudet kuviot]]* (2005).

## Lähteet
Kristen Schaal

**Kristen Schaal** (s. 24. tammikuuta 1978 Longmont, Colorado) on yhdysvaltalainen näyttelijä. Hän on esiintynyt muun muassa televisiosarjoissa *[[Flight of the Conchords (televisiosarja)|Flight of the Conchords]]* ja *[[The Last Man on Earth (televisiosarja)|The Last Man on Earth]]* sekä äänirooleissa animaatiosarjoissa *[[Bob’s Burgers]]* ja *[[Gravity Falls]]*.

Schaal on myös ääninäytellyt useita hahmoja animaatiosarjassa BoJack Horseman ja oli ehdolla Primetime Emmy -palkinnolle Outstanding Character Voice-Over Performancelle äänestään Sarah Lynnille. 

## Lähteet

## Aiheesta muualla

*
Hellä Raila

**Hellä Ruth Silfvast**, kirjailijanimi **Hellä Raila** (19. kesäkuuta 1902 Elimäki – 1987) oli suomalainen kirjailija ja opettaja.

Silfvastin vanhemmat olivat tilanomistaja Johan Silfvast ja Maria Laurila, Hän kävi kuusi luokkaa yhteiskoulua ja valmistui kansakoulunopettajaksi vuonna 1923. Silfvast työskenteli sen jälkeen opettajana Kouvolassa 1928–1929, Porvoon maalaiskunnassa 1929–1930, Helsingin maalaiskunnassa Malmilla 1930–1946 ja Helsingissä vuodesta 1946. Hän ilmoitti Kuka kukin on 1954-vuosikirjassa harrastuksenaan olevan rikollisuus kansakouluelämässä.   Huhtikuussa 1958 Silfvast sai sakkotuomion pahoinpideltyään oppilaitaan. Kouluhallitus oli jo vuonna 1939 pidättänyt hänet kahdeksi kuukaudeksi virantoimituksesta, ja myöhemmin Silfvastin opettaessa Käpylän kansakoulussa muut opettajat olivat uhanneet erolla, mikäli häntä ei siirretä toiseen kouluun.

Hellä Railan vuonna 1929 ilmestyneen romaanin *Veren voima* tapahtumat sijoittuivat ensimmäisen maailmansodan ja Suomen sisällissodan aikoihin. Tapahtumapaikkana oli Kouvolan kauppala ja sen lähiympäristö. Päähenkilö koulutyttö Anna Holm rakastuu hänen kotiinsa majoitettuun kauniiseen venäläiseen upseeriin kapteeni Popoffiin, karkaa kotoa tämän kanssa Venäjälle Pietariin ja palaa sieltä sairaana ja katuvaisena takaisin kotiinsa Popoffin kaaduttua rintamalla Karpaateilla kaaduttua. Romaanin lopussa Anna kuolee liikutuksesta kauppalan sankarihautajaisissa sen jälkeen kun hänen veljensä Akseli on kaatunut valkoisten puolella sisällissodassa. 

## Teoksia
* *Viipyvä virvatuli*: nuoren opettajattaren romaani. Otava 1927
* *Polttavat askelet*: romaani. Otava 1928
* *Veren voima*: romaani. Otava 1929
* *Maan povella*: romaani. Otava 1930
* *Käärmetyttö*. Otava 1932
* *Lastennäytelmiä: ohjelmistoa koulujuhliin*. Otava 1934

## Lähteet
* 
### Viitteet
Evert Merola

**Evert Leander Merola** (18. huhtikuuta 1902 Lieto – 23. huhtikuuta 1997) oli suomalainen kansakoulunopettaja ja kirjailija.

Merola kävi Jyväskylän seminaarin vuonna 1930. Hän toimi kansakoulunopettajana Hirvensalmella 1930–1932, Vaasassa 1932–1934, Kauhajoella 1934–1936, Pusulassa 1936–1948 ja Suomusjärvellä 1948–1961. Näiden toimien lisäksi Merola esiintyi saarnaajana. Merola kirjoitti sotakokemuksistaan *Kansa Taisteli* lehteen ja Liedon kotiseudusta kuten kouluoloistaan erilaisissa julkistuksissa.

Merolan vanhemmat olivat maanviljelijä Kalle Leander Vainio ja Ida Aleksandra (o.s. Sarkala). Merola oli naimisissa Ida Lempi Jokisen kanssa vuosina 1928–1953 ja Hanni Ida Ester Nummenpään kanssa vuodesta 1953. 

## Teoksia
* *Kutsumuksen käsky* : uskonnollinen kehitysromaani. Kirja, Helsinki 1930
* *Liedon palovakuutusyhdistys 1870-1970*. 1970
* *Liedon osuuspankki 1902-1972: osuuskassaliikkeen vaiheita Liedossa 70 vuoden aikana*. Liedon osuuspankki, Lieto 1972

## Lähteet
* 

### Viitteet
Halsten

**Halsten** (myös **Hallsten**) **Stenkilinpoika** (syntynyt n. 1050, kuollut 1070–1084) oli ruotsalainen kuningas, joka hallitsi Ruotsia lyhyen aikaa vuoden 1067 jälkeen, oletettavasti noin vuoteen 1070 asti. Adam Bremeniläinen mainitsee hänet kronikkansa reunahuomautuksissa. Hänet mainitaan myös vanhemmassa Västgötalagenissa (Länsi-Götanmaan laissa), samoin kuin "Wisigothorum Rex Alstanus" -kirjeessä paaville vuodelta 1081.

Halsten oli kuningas Stenkilin poika ja kuninkaiden Filip ja Inge nuoremman isä. Halstenin kuolinvuodesta ei ole varmuutta, hän on saattanut kuolla jo 1070 tai vasta 1084. Jälkimmäisessä tapauksessa hän olisi mahdollisesti hallinnut veljensä Inge vanhemman kanssa tämän noustua valtaistuimelle 1079.

Västgötalagenin hallitsijaluettelossa hänen sanotaan olleen kohtelias ja iloinen, ja milloin tahansa riita-asia tuotiin hänen ratkaistavakseen, hän tuomitsi oikeudenmukaisesti, ja "tästä syystä huononi Ruotsin valtakunta hänen poismenonsa ja kuolemansa myötä".

## Aiheesta muualla
* Hans Gillingstam: Halsten i Svenskt biografiskt lexikon (1969–1971)
Stéphane Moulin

**Stéphane Moulin** (s. 4. elokuuta 1967 Pariisi) on ranskalainen jalkapallovalmentaja ja entinen keskikenttäpelaaja. 

## Ura

Moulin aloitti pelaajauransa SCO Angers’ssa vuonna 1984. Hän edusti Division 2:ssa pelannutta seuraa kuuden kauden ajan ja pelasi 127 sarjaottelua. Kesällä 1990 hän siirtyi LB Châteauroux’n paitaan ja edusti joukkuetta kahden kauden ajan. Moulin lopetti uransa SO Châtelleraudais’ssa vuonna 1997.

Valmnennusuransa Moulin aloitti Châtelleraudais’ssa heti pelaajauransa lopettamisen jälkeen vuonna 1997. Moulinin johdolla seura pelasi Ranskan amatööriliiga CFA:ssa ja nousi Moulinin viimeiseksi jääneellä kaudella 2004–2005 Nationaliin. Nousun jälkeen Moulin jätti joukkueen ja siirtyi SCO Angers’n reservijoukkueen päävalmentajaksi. Hän luotsasi joukkuetta kuuden kauden ajan.

Kesäkuussa 2011 Moulinista tuli Angers’n ykkösjoukkueen päävalmentaja. Moulinin debyyttikausi sujui odotuksia heikommin ja aiemmilla kausilla jopa noususta liigaan taistellut Angers notkahti sijalle 11. Luottamus valmentajaan kuitenkin säilyi ja lopulta työ palkittiin kaudella 2014–2015, kun Angers sijoittui sarjassa kolmanneksi ja nousi pääsarjaan 21 vuoden tauon jälkeen. Moulinin johdolla Angers vakiinnutti paikkansa pääsarjaseurana ja sijoittui hänen alaisudessaan parhaimmillaan yhdeksänneksi kaudella 2015–2016. Maaliskuussa 2021 Moulin ilmoitti jättävänsä Angersin kauden jälkeen valmennettuaan seuraa 10 vuoden ajan.

Kesäkuussa 2021 Moulin allekirjoitti kolmivuotisen sopimuksen SM Caenin kanssa.Caen : Stéphane Moulin nouvel entraîneur (off) Caenin ja Moulinin yhteistyö päättyi kauden 2022/23 jälkeen.Stéphane Moulin, entraîneur de Caen, va quitter le club en fin de saison

## Lähteet

## Aiheesta muualla
* Stéphane Moulin
Misääri

**Misääri** (<  'kurjuus') on jonkin korttipelin muoto, jossa tavallisesta poiketen pyritään välttämään pisteiden tai tikkien saantia. Joissakin peleissä (esimerkiksi lupaus) misääri tarkoittaa pelikierrosta, jossa pienempi kortti voittaa suuremman. 

## Misääripelejä
* Bismarck
* Hertta
* Herttamisääri
* Kasino
* Skat

## Lähteet
Viljo Heinonen (opettaja)

**Viljo Armas Heinonen** (18. huhtikuuta 1902 Turku – 4. joulukuuta 1982) oli suomalainen rehtori ja kirjailija.

Heinonen pääsi ylioppilaaksi 1924 Turun lyseosta ja valmistui filosofian maisteriksi Turun yliopistosta 1931. Hän oli Porin yhteislyseossa lehtorina 1932–1969 ja rehtorina 1935–1969. Vuodesta 1969 hän toimi *Koulutarvike- ja kirjapainoliike Viljo Heinonen Ky*:n toimitusjohtajana.

Heinonen osallistui valkoisten puolella Suomen sisällissotaan ja vuoden 1919 Aunuksen retkikuntaan. Hän jäi Aunuksessa venäläisten vangiksi ollessaan tiedusteluretkellä ja oli sotavankeudessa 1919–1921. Heinonen pääsi lopulta Suomeen Saksan kautta. Hän kirjoitti näistä kokemuksistaan kaksi kirjaa *Pari vuotta Venäjän punaisten joukossa* ja *Kaksi vuotta kuolleena : elettyjä seikkailuja*.

Myöhemmin Viljo Heinonen taisteli mm. Summassa Mannerheimin-linjalla Miljoonabunkkerin alueella. Heinonen jäi reserviin kapteenina.

Heinosen vanhemmat olivat kirjapainonjohtaja Werner Heinonen ja Sally Sofia (o.s. Sillgren). Puoliso oli Irma Irene (o.s. Hakanen) vuodesta 1931.

## Teoksia
* *Pari vuotta Venäjän punaisten joukossa* ; eripainos Uudesta Aurasta. Turku 1921
* *Kaksi vuotta kuolleena : elettyjä seikkailuja*. Kariston nuorisonkirjoja 59. Karisto 1924
* *Lukujen 1-1000 neliöt ja neliöjuuret*. Omakustanne, Turku 1934

## Lähteet
* 
* Kirjasampo.fi : Viljo Heinonen

### Viitteet
Myyntityö

**Myynti** on yleensä yrityksen keino tarjota palveluitaan tai tuotteitaan asiakkaille kasvotusten, puhelimessa, sähköpostissa tai etäpalaverissa. Myyntityön kautta yritetään saada asiakas vakuutettua ja ostamaan sitä mitä yrityksellä on tarjolla. Myyntityössä yrityksen edustaja keskustelee asiakkaan kanssa vaihtoehdoista, hyödyistä, ratkaisuista ja mahdollisuuksista, joita yrityksen tuote tai palvelu tarjoaa asiakkaalle. Myynti on yleensä aina kasvotusten tai etäpalaverissa tapahtuvaa kahden tai useamman ihmisen vuorovaikutusta.

## Myyntityön termejä

* Yritysmarkkinointi: BtoB tai B2B (), yritykseltä yrityksille) tarkoittaa sitä, kun yritys myy omia tuotteitaan tai palveluitaan toisille yrityksille. 
* BtoC tai B2C (*business to consumer*, yritykseltä kuluttajalle) tarkoittaa sitä, kun yritys myy kuluttajalle omia tuotteitaan tai palveluitaan. 
* Näiden lisäksi yleisiä termejä ovat esimerkiksi F2F (*face-to-face*), ristiinmyynti (*cross-selling*) ja ”liidit” (*leads*).

Kestävä myynti (*sustainable sales*) on saamassa jalansijaa yhteiskunnallisessa keskustelussa. Kestävästä myynnistä puhuttaessa nostetaan usein esille sen ekologinen vaikutus, mutta termillä voidaan viitata myös kokonaisvaltaisemmin vastuulliseen myyntityöhön ja yrityskulttuuriin.

## Liikkuva myyntityö
Liikkuva asiantuntija- tai myyntityö, jossa myyjä matkustaa asiakkaan luo, voi olla sekä psyykkisesti että fyysisesti kuormittavaa. Työterveyslaitoksen tutkimuksen mukaan matkatyötä tekevät ovat kuitenkin melko tyytyväisiä työhönsä. Tyytymättömyyttä aiheuttavat tiedonkulku ja esimiehen ja alainen välinen viestintä. Matkatyö voi heijastua myös perhe-elämään, mistä johtuen ruuhkavuosiaan elävät ovat keskimäärin muita samaa työtä tekeviä tyytymättömämpiä.

## Katso myös
*Myyjä

## Lähteet

## Aiheesta muualla
Tessit

**Tessit** on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen oikeanpuoleisella tasangolla 65 kilometriä Ansongosta lounaaseen. Kunnassa on 13&nbsp;600 asukasta (vuonna 2009).

Tessitin kunnan pinta-ala on 6&nbsp;520 neliökilometriä. Se rajoittuu pohjoisessa Ansongon piirin Baran, Ansongon ja Bourran sekä idässä Ouattagounan kuntiin, etelässä Nigeriin ja Burkina Fasoon sekä lännessä Gaon piirin N’Tillitin kuntaan. Seutu kuuluu Sahelin vyöhykkeeseen.

Kuntaan kuuluu yksi kylä ja 18 paimentolaisryhmää. Asukkaat ovat tuaregeja, songhaita ja arabeja. Vallitseva uskonto on islam.

Tessitin kautta kulkee Lellehoyesta Burkina Fason rajalle johtava reitti. Seudun pääelinkeinot ovat karjanhoito ja maanviljely. Kotieläimiä ovat naudat, kamelit, lampaat, vuohet, aasit ja hevoset. Tärkeimmät viljelykasvit ovat hirssi, durra, lehmänpapu ja riisi. Lisäksi harjoitetaan kalastusta, keräilyä, käsityöammatteja ja kaupankäyntiä.

Kunnassa on kolme alkeiskoulua, yläkoulu sekä huonosti varustettu terveyskeskus.

## Lähteet
Talataye

**Talataye** on maalaiskunta ja sen keskuspaikka Gaon alueen Ansongon piirissä Malissa. Se sijaitsee piirin pohjoisosassa 180 kilometriä Ansongosta koilliseen. Kunnassa on 13&nbsp;900 asukasta (vuonna 2009).

Talatayen kunnan pinta-ala on 5&nbsp;313 neliökilometriä. Se rajoittuu pohjoisessa ja idässä Ménakan piiriin, etelässä Ansongon piirin Tin-Haman ja Baran kuntiin sekä lännessä Gaon piiriin. Seutu kuuluu Saharan ja Sahelin siirtymäalueeseen.

Kunta käsittää kymmenen paimentolaisryhmää. Asukkaat ovat songhaikieltä puhuvia dawsahakeja, tuaregeja ja arabeja. Vallitseva uskonto on islam.

Seudun pääelinkeino on karjanhoito. Kotieläimiä ovat naudat, lampaat, vuohet, kamelit ja aasit. Lisäksi harjoitetaan maanviljelyä (hirssi, durra, lehmänpapu), käsityöammatteja ja kaupankäyntiä.

Kunnassa on kolme alkeiskoulua. Indélimanessa on terveyskeskus ja Talatayessa terveysasema.

## Lähteet
Jupiter (yhtye)

**Jupiter** (tyylitellysti **JUPI7ER**) on suomalainen rock-yhtye. Jupiter julkaisi debyyttialbuminsa *[[Pakettimatka dimensioon]]* 30. toukokuuta 2012.

Yhtyeen keulahahmo "Callisto" on Uniklubi-yhtyeen entinen basisti Teemu Rajamäki. Yhtyeen muut alkuperäisjäsenet olivat Antti Matikainen, Antti Anatomia sekä Paavo Pekkonen. Huhtikuussa 2013 Paavo Pekkonen ("Europa") jätti yhtyeen, tilalle tuli Jaakko Järvensivu ("Mneme"). Järvensivu ehti soittaa yhtyeessä vain vähän aikaa. Hänet paikkasi jo muutamien treenien jälkeen muun muassa Day Eleven -yhtyeessä soittanut kitaristi Matti Lötjönen ("Sinope").

## Julkaisut

* 
* 

## Singlet
* Ihmishirviö
* Avaruusmies (Rakkauden Planeetta)
* Galaksit
* Ajan Henki feat. Juju

## Musiikkivideot
* *Ihmishirviö*
* *Magneettikentät*
* *Avaruusmies (Rakkauden Planeetta)*
* *Galileo*
* *Galaksit*
* *Ajan Henki feat. Juju*

## Lähteet

## Aiheesta muualla

* JUPI7ERin verkkosivut 
* JUPI7ERin Facebook-sivut
Ouattagouna

**Ouattagouna** on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen varrella 75 kilometriä Ansongosta kaakkoon. Kunnassa on 30&nbsp;500 asukasta (vuonna 2009).

Ouattagounan kunnan pinta-ala on 4&nbsp;471 neliökilometriä. Se rajoittuu pohjoisessa Ansongon piirin Bourran ja Tin-Haman kuntiin, idässä Ménakan piiriin, etelässä Nigeriin ja lännessä Tessitin kuntaan. Seutu kuuluu Sahelin vyöhykkeeseen. Nigerjoen vasemmalla rannalla sijaitsee Ansongon–Ménakan eläintensuojelualue.

Kuntaan kuuluu viisi kylää ja 16 paimentolaisryhmää. Asukkaat ovat songhaita, tuaregeja ja fulbeja. Vallitseva uskonto on islam.

Ouattagounan kautta kulkee Gaosta Nigerin rajalle Labbézangaan johtava maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra, hirssi ja lehmänpapu. Kotieläimiä ovat naudat, lampaat, vuohet, kamelit ja aasit. Lisäksi harjoitetaan kalastusta, kaupankäyntiä ja käsityöammatteja.

Kunnassa on kymmenen ala- ja kolme yläkoulua sekä kolme keskikoulua, jotka tavoittavat alle puolet ikäluokasta. Ouattagounassa ja Labbézangassa on terveyskeskukset ja Bentiassa terveysasema.

Nähtävyyksiin kuuluu Bentiassa sijaitsevat Kukiyan rauniot ja hautausmaat, Boubazan putous ja Labbézangan kosket sekä Karoun virtahevot. Kukiya oli ennen 600-lukua syntyneen Songhaivaltakunnan keskus vuoteen 890 saakka, jolloin sen hallitsijat siirtyivät Gaoon. Labbézangassa on eroosion muovaama ”kivinen rumpu” Baguel Bayel, joka tosin lakkasi soimasta jo 1960-luvulla. Matkailupalveluja seudulla ei ole käytännössä lainkaan.

## Lähteet